|  |  |  |
| --- | --- | --- |
| Босна и Херцеговина**БРЧКО ДИСТРИКТ****БОСНЕ И ХЕРЦЕГОВИНЕ**Влада Брчко дистрикта БиХОДЈЕЉЕЊЕ ЗА ЈАВНУ БЕЗБЈЕДНОСТ |  | Bosna i HercegovinaBRČKO DISTRIKTBOSNE I HERCEGOVINEVlada Brčko distriktaBiHODJELjENjE-ODJEL ZA JAVNU SIGURNOST |

**Булевар мира бр.1, 76000 Брчко дистрикт Б и Х, тел. 049 240 814, фаx 049 217-619**

**Bulevar mira br.1, 76000 Brčko distrikt BiH, tel. 049 240 814, fax 049 217-619**

|  |  |
| --- | --- |
| **Број предмета:** | **13-001694/22** |
|  |  |
| **Број акта:** | **12-1419BB-026/22** |
|  |  |
| Датум: | 28. 11. 2022. године |
| Мјесто: | Брчко |

На основу члана 21 Закона о Влади Брчко дистрикта Босне и Херцеговине – пречишћени текст („Службени гласник Брчко дистрикта БиХ”, број: 22/18, 49/18, 8/19, 10/19 и 32/19), члана 30 Закона о јавној управи Брчко дистрикта Босне и Херцеговине („Службени гласник Брчко дистрикта БиХ”, број: 19/07, 2/08, 43/08, 9/13, 48/16), члана 28 и 32 Закона о извршењу Буџета Брчко дистрикта БиХ („Службени гласник Брчко дистрикта БиХ”, број: 33/21 и 21/22), Правилника о финансирању и суфинансирању програма и пројеката од јавног интереса удружења, фондација и других правних и физичких лица („Службени гласник Брчко дистрикта БиХ”, број 20/21), Одлуке о успостави и суфинансирању пројеката од јавног интереса и усвајање програма утрошка средстава за додјелу средстава за суфинансирање пројеката у области заштите и спасавања у Брчко дистрикту Босне и Херцеговине за 2022. годину, број: 13-001694/22, број акта: 01-11-0377МБ-023/22 од 21. 11. 2022. године, шеф Одјељења за јавну безбједност **о б ј а в љ у ј е**

**Ј А В Н И П О З И В**

**ЗА СУФИНАНСИРАЊЕ ПРОЈЕКТА ОД ЈАВНОГ ИНТЕРЕСА УДРУЖЕЊА, ФОНДАЦИЈА И ДРУГИХ ПРАВНИХ И ФИЗИЧКИХ ЛИЦА**

**I**

**Циљ**

Циљ Јавног позива је суфинансирање пројекта од јавног интереса у области заштите људи, материјалних добара и животне средине на територији Брчко дистрикта БиХ, „Враћање на сигурну употребу („*Land Release*”) мински сумњиве површине (МСП Пројекат) на територији Брчко дистрикта БиХ”.

**II**

**Право учешћа**

На Јавном позиву могу учествовати удружења, фондације и друга правна и физичка лица која су регистрована за обављање активности које су везане за пројекат од јавног интереса односно чији циљеви су сагласни с циљевима програма односно пројекта од јавног интереса.

Чланом 63 став (1) Закона о Буџету Брчко дистрикта БиХ прописано је која удружења и фондације, односно правна и физичка лица немају право на учешће на јавном позиву.

**III**

**Опћи и посебни критеријуми**

Избор програма и пројекта врши се на основу општих и посебних критеријума.

Општи критеријуми су:

1. процјена усклађености циљева програма односно пројекта с циљевима и приоритетним подручјима те стратешким и другим планским документима развоја Дистрикта и плановима Одјељења, како су описани у јавном позиву;
2. квалитет и садржај пријављеног програма односно пројекта;
3. квалитет досадашњег рада, успјеси и искуства, те континуитет сарадње с Одјељењем;
4. непосредна друштвена корист за заједницу;
5. финансијска и друга способност за спровођење пројекта те реалан однос трошкова и очекиваних резултата активности програма односно пројекта;
6. одрживост резултата програма односно пројекта.

Посебни критеријуми су:

 h) досадашње искуство у спровођењу програма и пројеката финансираних из истог или других извора;

i) организованост и број чланова удружења, односно еквивалентни капацитети правног односно физичког лица, односно број лица која би учествовала у реализацији програма односно пројекта.

**IV**

**Прихватљиви и неприхватљиви трошкови спровођења програма односно пројекта**

Прихватљиви трошкови су трошкови које је имао корисник финансирања, а који испуњавају све сљедеће критеријуме:

* 1. настали су за вријеме периода спровођења пројекта у складу са уговором;
	2. морају бити наведени у укупном предвиђеном буџету пројекта од јавног интереса;
	3. нужни су за реализацију пројекта од јавног интереса који је предметом додјеле финансијских средстава;
	4. могу бити идентификовани и провјерени и који су рачуноводствено евидентирани код корисника финансирања према важећим прописима;
	5. треба да буду умјерени, оправдани и усаглашени са захтјевима рационалног финансијског управљања, особито у односу на штедљивост и учинковитост.
* Трошкови наведени у буџету програма односно пројекта од јавног интереса морају се засновати на реалној цијени и/или процјени. Буџет програма односно пројекта од јавног интереса мора бити планиран економично и ефикасно, тј. наведени трошкови морају бити неопходни за реализацију програма односно пројекта од јавног интереса.
* Директни трошкови су они трошкови који су у директној вези с реализацијом и остварењем циљева пројекта од јавног интереса, односно директно повезани с појединачном активношћу пројекта и када се веза с том појединачном активношћу може показати.
* У индиректне прихватљиве трошкове убрајају се они трошкови који настају у оквиру пројекта, али нису у директној вези с остварењем једног или више циљева пројекта, односно нису директно повезани или се не могу повезати с појединачном активношћу пројекта. Такви трошкови укључују и трошкове за које је тешко утврдити тачан износ који се може приписати одређеној активности односно трошкове код којих је износ могуће процијенити само израчуном по посебној методологији. Уз наведено, индиректне трошкове чине: трошкови услуга рачуноводства, трошкови услуга чишћења, трошкови телефона, воде, електричне енергије, најма канцеларијског простора у дијелу који се користи за управљање пројектом, трошкови поштарине, канцеларијски материјал и слично.

 **Индиректни трошкови носилаца програма односно пројеката који се могу одобрити, израчунавају се примјеном фиксне стопе до 10% од прихватљивих директних трошкова**.

Неприхватљивим трошковима сматрају се:

1. дугови и ставке за покривање губитка, дугова, казни и слично;
2. доспјеле камате;
3. ставке које се већ финансирају из јавних извора;
4. куповина земљишта или грађевина, осим када је то нужно за директно спровођење програма односно пројеката;
5. губици на курсним разликама;
6. зајмови трећим странама;
7. поклони (осим када је то нужно за директно спровођење пројекта апликаната који су регистровани за обављање хуманитарних активности);
8. куповина возила (осим ако је то нужно за директно спровођење програма, односно пројекта);
9. лично животно осигурање;
10. остале исплате које нису предвиђене релевантним законским прописима.

**V**

**Списак неопходне документације за учешће на јавном позиву**

Правна и физичка лица из члана II која подносе пријаве за учешће на јавном позиву дужна су доставити:

1. пријаву на јавни позив (Анекс II) уз назнаку у оквиру анекса:
	* назив програма односно пројекта;
2. приједлог пројекта од јавног интереса (Анекс III);
3. пројектну документацију издату од стране БХ МАЦ-а за МСП пројекат;
4. потписан и овјерен буџет пројекта од јавног интереса (Анекс IV);
5. логичку матрицу програма/пројекта (Анекс V);
6. изјаву о партнерству с другим организацијама и лицима, уколико више правних и физичких лица учествује заједно у подношењу пријаве (Анекс VI);
7. потписану изјаву о непостојању околности које забрањују учешће правног или физичког лица на јавном позиву;
8. потписану изјаву носиоца програма односно пројекта да није добио средства за финансирање односно суфинансирање програма односно пројекта од другог буџетског корисника;
9. доказ о измиреним порезним обавезама или споразум закључен са Пореском управом о одгоди плаћања неизмирених пореских обавеза правног и физичког лица;
10. копија Рјешења о регистрацији са свим припадајућим прилозима (за правна лица);
11. актуелни извод из регистра правних или физичких лица носилаца или партнера носилаца предложеног пројекта од јавног интереса који није старији од три мјесеца;
12. копија важеће акредитације за обављање послова деминирања издате од стране надлежне институције у БиХ;
13. овјерену изјаву о спремности суфинансирања у односу минимално 1:1 од максималног износа средстава која су овим позивом одређена за суфинансирање од стране Одјељења за јавну безбједност Владе Брчко дистрикта БиХ, а уколико се средства већ налазе на рачуну носиоца програма односно пројекта, извод са рачуна и изјаву да ће се та средства користити у сврху суфинансирања пројекта.

Уколико пријаву подноси физичко лице, дужно је доставити копију идентификационог документа, те попуњене и потписане обрасце, неопходне за учешће на Јавном позиву.

Непотпуне, неблаговремене и пријаве поднесене од неовлашћеног лица неће бити узете у разматрање.

**VI**

**Финансијски оквир**

Укупна вриједност средстава која се додјељују за суфинансирање програма односно пројекта од јавног интереса по овом јавном позиву утврђена су Буџетом Брчко дистрикта БиХ за 2022. годину, на организационом коду 14010001 – Пододјељење за заштиту и спасавање, економски код: 614300 – Текуће донације непрофитним организацијама и износе **400.000,00 КМ**, и то за:

1. суфинансирање пројеката од јавног интереса у области заштите људи, материјалних добара и животне средине на територији Брчко дистрикта БиХ, „Враћање на сигурну употребу („*Land Release*”) мински сумњиве површине (МСП Пројекат) на територији Брчко дистрикта БиХ”.

а.1) Минимални износ средстава по пројекту из тачке а) овог члана је 200.000,00 КМ, а максимални

 износ 400.000,00 КМ.

б) Висина средстава суфинансирања од стране корисника ових средстава мора бити у односу минимално 1:1 од максималног износа средстава која су одређена за суфинансирање од стране Одјељења за јавну безбједност Владе Брчко дистрикта БиХ.

**Максимални износ за покриће средства резерви за непланиране ситуације у сврху реализације пројекта је 7% од укупног износа добијених средстава.**

**VII**

**Начин бодовања**

Комисија бодује поднесене приједлоге пројеката према општим и посебним критеријумима и то вредновањем појединачног критеријума оцјеном од 1 до 10 бодова.

Укупни број бодова за оцјену пријављеног пројекта износиће укупни збирни број бодова чланова Комисије, према општим и посебним критеријумима.

Суфинансирање пројекта неће бити одобрено ако пријављени пројекат у поступку бодовања не оствари минимално 70% (седамдесет посто) максималног броја бодова према критеријумима за оцјену.

**VIII**

**Вријеме трајање програма односно пројекта**

Програма односно пројекат који буде одобрен по овом јавном позиву мора бити реализован најкасније до 30. 9. 2023. године.

**IX**

**Начин пријављивања**

Образац пријаве с пропратном документацијом за учешће на Јавном позиву можете преузети на веб-страници: [www.vlada.bdcentral.net.](http://www.vlada.bdcentral.net/)

Пријаве за учешће на Јавном позиву попунити искључиво у електронској форми и доставити у затвореној коверти, с назнаком**: „ПРИЈАВА НА ЈАВНИ ПОЗИВ ЗА СУФИНАНСИРАЊЕ ПРОЈЕКАТА ОД ЈАВНОГ ИНТЕРЕСА УДРУЖЕЊА, ФОНДАЦИЈА И ДРУГИХ ПРАВНИХ И ФИЗИЧКИХ ЛИЦА ОД СТРАНЕ ОДЈЕЉЕЊА ЗА ЈАВНУ БЕЗБЈЕДНОСТ – НЕ ОТВАРАТИ, ОТВАРА КОМИСИЈА”.**

**С друге стране коверте навести назив апликанта** те пријаву доставити, путем протокола Владе Брчко дистрикта БиХ, Одјељењу за јавну безбједност или путем поште на адресу:

**Одјељење за јавну безбједност**

**Булевар мира бр. 1, Брчко дистрикт БиХ.**

За све потребне информације можете се обратити путем имејла:

**Сенада Ибрахимовић:** **senada.ibrahimovic@bdcentral.net**

**Данијел Ђурић:** **danijel.djuric@bdcentral.net**

**Остале напомене:**

**Јавни позив остаје отворен петнаест (15) дана од дана објављивања, закључно са 12. 12. 2022. године и биће објављен на интернет страници Владе Брчко дистрикта БиХ:** [**www.vlada.bdcentral.net.**](http://www.vlada.bdcentral.net/)

**Један апликант може кандидовати један програм односно пројекат по овом јавном позиву.**

**Само пријаве које су у складу с Јавним позивом ће бити узете у разматрање за додјелу средстава.**

**Одабир програма односно пројекта који ће бити суфинансиран по јавном позиву врши Комисија на основу критерија из члана III, и ранг-листу одабраних програма односно пројеката доставља шефу Одјељења на одлучивање.**

**Резултати Јавног позива, односно одабира пројекта ће бити објављени на интернет страници Владе Брчко дистрикта БиХ.**

**Планирани датум доношења Одлуке о суфинансирању пројеката је 21. 12. 2022. године, која ће бити објављена на званичној интернет страници Владе Брчко дистрикта БиХ, а предвиђени рок за закључивање уговора с носиоцем одобреног програма, односно пројекта је најкасније 14 дана од дана доношења Одлуке.**

**ДОСТАВИТИ:**

1. Медијима,
2. За огласну таблу Владе Брчко дистрикта БиХ,
3. Сектору за информисање – веб-уреднику,
4. Евиденцији,
5. Архиви.

 **ШЕФ ОДЈЕЉЕЊА**

Богдан Братић, дипл. ек.